2025 ஐசிசி வாகையாளர் வெற்றிக்கிண்ணம்

2025 ஐசிசி வாகையாளர் வெற்றிக்கிண்ணம் (2025 ICC Champions Trophy) என்பது ஐசிசி வாகையாளர் வெற்றிக்கிண்ணத்தின் ஒன்பதாவது பதிப்பாகும். இத்தொடரைப் பாக்கித்தான், ஐக்கிய அரபு அமீரகம் ஆகிய நாடுகள் 2025 பெப்ரவரி 19 முதல் மார்ச் 9 வரை நடத்தின. 2023 துடுப்பாட்ட உலகக்கிண்ணணப் போட்டிகளில் பங்கேற்று முதல் எட்டு இடங்களைப் பெற்ற நாடுகள் இத்தொடரில் பங்கேற்றன. 

முந்தைய 2017 வெற்றிக்கிண்ணத் தொடரில் வெற்றி பெற்ற பாக்கித்தான் அணி நடப்பு வாகையாளராக இத்தொடரில் விளையாடி, குழுநிலை ஆட்டத்தில் தொடரில் இருந்து வெளியேறியது. இறுதிப் போட்டியில் இந்திய அணி நியூசிலாந்தைத் தோற்கடித்து மூன்றாவது தடவையாக வாகையாளரானது.

பின்னணி
ஐசிசி வாகையாளர் வெற்றிக்கிண்ணத்திற்கான தொடர் பன்னாட்டுத் துடுப்பாட்ட அவையினால் நான்கு ஆண்டுகளுக்கு ஒரு முறை நடத்தப்படும் பன்னாட்டு ஒருநாள் துடுப்பாட்டத் தொடராகும். 1998 இல் தொடங்கப்பட்ட இத்தொடர் இரண்டாண்டுகளுக்கு ஒரு தடவை வெளியேற்றநிலை வெற்றிக்கிண்ணம் என்ற பெயரில் நடத்தப்பட்டு வந்தது. 2002 இல் இதன் பெயர் ஐசிசி வாகையாளர் வெற்றிக்கிண்ணம் என மாற்றப்பட்டது, 2009 முதல் நான்கு ஆண்டுகளுக்கு ஒரு தடவை நடத்தப்படுகின்றது. 2017 போட்டிக்குப் பிறகு வாகையாளர் வெற்றிக்கிண்ணத் தொடர் நடத்தப்பட மாட்டாது என ஐசிசி 2016 இல் அறிவித்தது. பன்னாட்டுத் துடுப்பாட்டத்தின் மூன்று வடிவங்களில் ஒவ்வொன்றிற்கும் ஒரு போட்டியை நடத்த ஐசிசி இலக்கு வைத்தது. ஆனாலும், நவம்பர் 2021 இல், இத்தொடர் போட்டி 2025 இல் நடைபெறும் என்று அறிவித்தது.

 நடத்தும் நாடு தெரிவு 
2021 நவம்பர் 16 அன்று, 2025 ஐசிசி வாகையாளர் வெற்றிக்கிண்ணத் தொடரை பாக்கித்தான் நடத்துவதாக அறிவிக்கப்பட்டது. 2009 ஆம் ஆண்டு இலங்கை அணி மீதான தாக்குதலுக்குப் பிறகு, 28 ஆண்டுகளுக்குப் பிறகு, பாக்கித்தானில் நடத்தப்படும் முதல் உலகளாவிய போட்டி இதுவாகும். பாக்கித்தான் கடைசியாக 1996 உலகக்கிண்ணப் போட்டிகளை இந்தியாவுடனும் இலங்கையுடனும் இணைந்து நடத்தியது. இந்தியா பாக்கித்தானில் விளையாட மறுத்ததால் ஐக்கிய அரபு அமீரகம் இணை நடத்துநராக அறிவிக்கப்பட்டது. இந்தியா பங்கேற்கும் போட்டிகள் மட்டுமே அமீரகத்தில் நடைபெற்றன.

வடிவம்
தகுதி பெற்ற எட்டு அணிகள் நான்கு அணிகள் கொண்ட இரண்டு குழுக்களாகப் பிரிக்கப்பட்டு, அந்தந்தக் குழுவில் உள்ள மூன்று அணிகளுடன் - மொத்தம் பன்னிரண்டு போட்டிகளாக - குழுநிலையில் விளையாடின, மேலும் ஒவ்வொரு குழுவிலும் முதல் இரண்டு இடங்களைப் பிடித்த அணிகள் ஒற்றை வெளியேற்ற நிலைக்கு முன்னேறின. வெளியேற்ற நிலையில் 2 அரையிறுதிப் போட்டிகளும் ஒரு இறுதிப் போட்டியும் விளையாடப்பட்டன. மொத்தம் 15 போட்டிகள் 19 நாட்களில் நடைபெற்றன.

தகுதி
புரவலர்களாக, பாக்கித்தான் தானாகவே போட்டிக்குத் தகுதி பெற்றது. இத்தொடருக்கு முந்தைய 2023 உலகக்கிண்ணத்தில் ஏனைய ஏழு உயர் தர-வரிசை அணிகளும் பாக்கித்தானுடன் இணைந்தன. 

தகுதிநாள்அரங்குதகுதி பெற்ற அணிகள்புரவலர்16 நவம்பர் 2021 —2023 துடுப்பாட்ட உலகக்கிண்ணம் (குழுநிலையில் முதல் 7 அணிகள்)5 அக்டோபர் – 12நவம்பர் 2023 இந்தியாமொத்தம்8

குழு A

 போட்டிகள் 

குழு B

 போட்டிகள் 

ஒற்றை-வெளியேற்ற நிலை

அரை இறுதிகள்

இறுதி

 தரவுகள் 

 அதிக ஓட்டங்கள் 
+ அதிக ஓட்டங்கள் எடுத்த மட்டையாளர்கள் ஓட்டங்கள் வீரர்    ]]     263  இரச்சின் இரவீந்திரா  4  108  65.75  106.47  2  0  29  3 243  சிரேயாஸ் ஐயர்  5  79  48.60  79.41  0  2  16  5 227  பென் டக்கெட்  3  165  75.66  108.61  1  0  25  3 225  ஜோ ரூட்  3  120  75.00  96.56  1  1  19  2 218  விராட் கோலி  5  100*  54.50  82.88  1  1  15  0

 அதிக இலக்குகள் 
+ அதிக இலக்குகளைக் கைப்பற்றிய பந்து வீச்சாளர்கள்இலக்குகள்வீரர் 10 மாட் என்றி  4  16.70  5.32  5/42  18.80  19 வருண் சக்கரவர்த்தி  3  15.11  4.53  5/42  20.00  1  முகம்மது சமி  5  25.88  5.68  5/53  27.33  1 மிட்செல் சான்ட்னர்  5  26.66  4.80  3/43  33.33  0 8 மைக்கேல் பிரேசுவெல்  5  25.12  4.10  4/26  36.75  0

 மேற்கோள்கள் 

பகுப்பு:ஐசிசி வாகையாளர் வெற்றிக்கிண்ணத் தொடர்கள்
பகுப்பு:பாக்கித்தானில் துடுப்பாட்டம்
பகுப்பு:2025 இல் விளையாட்டுகள்